Source: https://inkomotini.news/ksekinoun-oi-eggrafes-epaneggrafes-vrefon-nipion-stous-vrefonipiakous-stathmous-tou-oaed/
Timestamp: 2020-07-10 03:55:21+00:00
Document Index: 405839

Matched Legal Cases: ['ΑΕΔ ', 'ΑΕΔ\n', 'ΑΕΔ\n', 'ΑΕΔ ', 'ΑΕΔ ', 'ΑΕΔ ', 'ΑΕΔ ']

Ξεκινούν οι εγγραφές & επανεγγραφές βρεφών/νηπίων στους Βρεφονηπιακούς Σταθμούς του ΟΑΕΔ - IN KOMOTINI NEWS - Ειδησεογραφική ιστοσελίδα της Κομοτηνής/Ροδόπης/Θράκης
Αρχική MAGAZINO Ξεκινούν οι εγγραφές & επανεγγραφές βρεφών/νηπίων στους Βρεφονηπιακούς Σταθμούς του ΟΑΕΔ
Ξεκινούν οι εγγραφές & επανεγγραφές βρεφών/νηπίων στους Βρεφονηπιακούς Σταθμούς του ΟΑΕΔ
Ξεκινά σήμερα, Τέταρτη 24 Ιουνίου και ώρα 18:00, η ηλεκτρονική υποβολή αιτήσεων για εγγραφές και επανεγγραφές βρεφών-νηπίων στους Βρεφονηπιακούς Σταθμούς (ΒΝΣ) του ΟΑΕΔ για τη σχολική χρονιά 2020- 2021. Οι αιτήσεις μπορούν να υποβάλλονται μέχρι και την Κυριακή 5 Ιουλίου 2020 ώρα 23:59.
Οι ΒΝΣ του ΟΑΕΔ λειτουργούν από 1 Σεπτεμβρίου έως και 31 Ιουλίου, από τις 06:45 έως τις 16:00, από Δευτέρα έως και Παρασκευή, και φιλοξενούν βρέφη και νήπια από 8 μηνών (την 1η Σεπτεμβρίου 2020) έως 4 ετών.
Τα κριτήρια επιλογής είναι οικονομικά (με προτεραιότητα τα παιδιά με γονείς χαμηλού εισοδήματος), και κοινωνικά (παιδιά πολύτεκνων, ορφανά, παιδιά μονογονεϊκών οικογενειών, παιδιά αναπήρων, κ.λπ.).
Η δυναμικότητα των ΒΝΣ του ΟΑΕΔ καλύπτει τις ανάγκες φιλοξενίας 2.000 περίπου βρεφών και νηπίων.
Η υποβολή των αιτήσεων γίνεται αποκλειστικά ηλεκτρονικά, μέσω του gov.gr, με τους κωδικούς πρόσβασης TAXISnet, στην ηλεκτρονική διεύθυνση https://www.gov.gr/ipiresies/ekpaideuse/eggraphe-se-brephiko-kai-paidiko-stathmo/eggraphe-se-brephonepiako-stathmo-tou-organismou-apaskholeses-ergatikou-dunamikou-oaed (Αρχική σελίδα → Εκπαίδευση → Εγγραφή σε βρεφικό και παιδικό σταθμό → Εγγραφή σε βρεφονηπιακό σταθμό του Οργανισμού Απασχόλησης Εργατικού Δυναμικού (ΟΑΕΔ).
Δικαιούχοι είναι εργαζόμενοι και άνεργοι οι οποίοι το έτος 2019:
είχαν 50 ημέρες εργασίας στην ασφάλιση του e-ΕΦΚΑ (με κρατήσεις υπέρ ΟΕΕ), ή
έλαβαν από τον ΟΑΕΔ 50 ημέρες ειδικής παροχής προστασίας μητρότητας, ή
έλαβαν επιδότηση ανεργίας τουλάχιστον 50 ημερών, ή
Για περισσότερες πληροφορίες, οι ενδιαφερόμενοι μπορούν να επισκεφθούν την ηλεκτρονική διεύθυνση http://www.oaed.gr/brephonepiakoi-stathmoi